**SUXESTIÓNS:**

-Tras o ciclo do Nadal comezamos a primeira etapa do **tempo “ordinario”** que se prolongará ata o mércores de cinza. Este domingo de transición aínda leremos o evanxeo de Xoán e xa o próximo volveremos ao de Lucas.

-Non esquezas que Xesús dáche unha tarefa ou **misión:** sinalar a Xesús, levalo aos demais, como Xoán Bautista.

-Debes transmitir e facer **visible e crible** o amor de Deus. Como? Servindo, axudando, consolando, sendo testemuña de Xesús.

- Descobre os **sinais de Deus que hai ao teu lado: n**unha conversación, oración… Descobre a misión que Deus quere que realices, o que Deus quere de ti.

-Contas non só coas túas forzas senón coa graza do **Espírito recibido** no bautismo. Como baixar a aplicación do bautismo hoxe, como activar o bautismo? Dando a túa resposta así: “Aquí estou, Señor, para facer a túa vontade”.

-Puntúate como **testemuña** de Xesús do 1 ao 10. Facede para a misa un escrito asinado por todos: “Quero ser testemuña de Xesús dándoo a coñecer a todos. Eu comprométome a contar aos demais o que sei de Xesús para que o coñezan e o queiran”.

-Celebrade o día da **Infancia Misioneira,** visitade a Delegación de Misións, coñecede a algún misioneiro, coñecede que é a Revista Xesto, cantade xuntos cancións misioneiras tales como “Alma misioneira” ou “Somos misioneiros”.

-Do 18 ao 25 celebrarase a semana de Oración pola **Unidade dos cristiáns:** recemos por esta realidade, tendamos pontes, camiñemos xuntos.

